**ΣΥΜΦΩΝΗΤΙΚΟ ΕΝΤΑΞΗΣ**

**ΣΤΟ ΠΡΟΓΡΑΜΜΑ «ΣΤΕΓΑΣΗ ΚΑΙ ΕΡΓΑΣΙΑ ΓΙΑ ΤΟΥΣ ΑΣΤΕΓΟΥΣ»**

Σήμερα την **…..** του μήνα **………………………**του έτους **…………** στην πόλη **………………,**οι υπογράφοντες το συμφωνητικό αυτό:

1. **………………………………………….,** με ΑΦΜ…………… που εδρεύει…………και αποκαλούμενος στο εξής "**Δικαιούχος**", όπως αυτός εκπροσωπείται στο παρόν δια του νομίμου εκπροσώπου του κ………… με ΑΔΤ………….

2**. ………………………………………….,** με ΑΦΜ…………… που εδρεύει…………και αποκαλούμενος στο εξής "**Διαχειριστής**", όπως αυτός εκπροσωπείται στο παρόν δια του νομίμου εκπροσώπου του κ………… με ΑΔΤ…………..

3. …………………………………..του **………………..** με ΑΔΤ **…………………** αποκαλούμενoς στο εξής "**Ωφελούμενος**", συμφώνησαν από κοινού και αποδέχτηκαν τα εξής:

Το παρόν αποτελεί συμφωνητικό συνεργασίας στο πλαίσιο του προγράμματος «Στέγαση και Εργασία για τους αστέγους», όπως αυτό θεσπίστηκε με την αριθ. Δ13οικ./42815/24-6-2021 Κοινή Υπουργική Απόφαση (2788 Β΄) και εξειδικεύτηκε με την αριθ. Δ13οικ./62914/28-8-2021 Πρόσκληση (ΑΔΑ: 63ΩΦ46ΜΤΛΚ-ΓΒ9 και την αριθ…….. Υπουργική Απόφαση έγκρισης Σχεδίου.

Το πρόγραμμα αφορά στην παροχή υπηρεσιών στέγασης και κάλυψης βασικών αναγκών, επιδότησης εργασίας για ποσοστό 20% του συνολικού αριθμού των ενηλίκων ωφελούμενων και 10% για απόκτηση επαγγελματικών δεξιοτήτων, καθώς και την παροχή υπηρεσιών ψυχοκοινωνικής στήριξης και διασύνδεσης με συμπληρωματικές κοινωνικές παροχές και υπηρεσίες.

**Άρθρο 1**

**Υποχρεώσεις Διαχειριστή**

Με το παρόν ο Διαχειριστής αναλαμβάνει τις ακόλουθες υποχρεώσεις:

α. Την επιδότηση μισθώματος (ενοικίου) της οικίας του Ωφελούμενου με μέγιστο ποσό τα ……€ / μήνα. Το ηλεκτρονικό μισθωτήριο συμβόλαιο υπογράφεται στο όνομα του Ωφελούμενου µε την εγγύηση του Διαχειριστή.

β. Την κάλυψη δαπανών για οικοσκευή με μέγιστο ποσό τα ……€. Η οικοσκευή παραμένει στην κυριότητα του Ωφελούμενου μετά την ολοκλήρωση υλοποίησης του Σχεδίου. Στην περίπτωση συγκατοίκησης μοιράζεται μεταξύ των ωφελούμενων. Στην περίπτωση πρόωρης απένταξης, επιστρέφεται στο Διαχειριστή Φορέα.

γ. Την κάλυψη δαπανών για υπηρεσίες κοινής ωφέλειας και κοινόχρηστα με μέγιστο ποσό τα …….€. Οι συνδέσεις με φορείς παροχής υπηρεσιών κοινής ωφέλειας γίνονται στο όνομα του Ωφελούμενου για τη διάρκεια της μίσθωσης. Στην περίπτωση συγκατοίκησης, ο ωφελούμενος ο οποίος δεν έχει παροχή στο όνομά του υπογράφει υπεύθυνη δήλωση ότι τα έξοδα των λογαριασμών θα επιμερίζονται.

δ. Την παροχή υπηρεσιών κοινωνικής στήριξης με τη μορφή ατομικών και ομαδικών συναντήσεων με κοινωνικό επιστήμονα, καθώς και με διασύνδεση με συναρμόδιες Υπηρεσίες και Φορείς, σε συνεργασία με τον Δικαιούχο, όπου απαιτείται.

ε. Την κατάρτιση, σε συνεργασία με τον Ωφελούμενο και με βάση το κοινωνικό και επαγγελματικό του προφίλ, του Ατομικού/Οικογενειακού Σχεδίου Κοινωνικής Επανένταξης, σε συνεργασία με τον Δικαιούχο, όπου απαιτείται .

στ. Την επιδότηση της εργασιακής επανένταξης του ωφελούμενου, εάν αυτός ενταχθεί στη συγκεκριμένη δράση, με μία από τις ακόλουθες ενέργειες:

* Επιδότηση εργασίας σε επιχειρήσεις και εργοδότες του ιδιωτικού τομέα της χώρας για διάστημα έως δώδεκα (12) μήνες.
* Επιδότηση ασφαλιστικών εισφορών εργαζόμενου και εργοδότη για διάστημα έως δώδεκα (12) μήνες μετά την ολοκλήρωση της ως άνωεπιδότησης εργασίας.
* Επιδότηση ασφαλιστικών εισφορών εργαζόμενου και εργοδότη για διάστημα έως δώδεκα (12) μήνες για νέες θέσεις εργασίας.
* Επιδότηση για τη δημιουργία επιχείρησης ή τη δυνατότητα αυτοαπασχόλησης ή τη δημιουργία αγροτικής μονάδας. Για την λήψη της επιδότησης απαιτείται η υποβολή επιχειρηματικού σχεδίου και έγκριση αυτού από την Αρχή Διαχείρισης.
* Επιδότηση για απόκτηση επαγγελματικών δεξιοτήτων. Για την λήψη της επιδότησης απαιτείται η υποβολή τεκμηριωμένου αιτήματος και έγκριση αυτού από την Αρχή Διαχείρισης.

**Άρθρο 2**

**Υποχρεώσεις Ωφελούμενου**

Με το παρόν ο Ωφελούμενος αναλαμβάνει τις ακόλουθες υποχρεώσεις:

α. Την ευθύνη της καθημερινής *(του)* ζωής *(της οικογένειάς του, ιδιαίτερα των ανήλικων μελών της).*

β. Την υποχρέωση να σέβεται και να τηρεί τους όρους του μισθωτηρίου συμβολαίου και τον κανονισμό της πολυκατοικίας στην οποία βρίσκεται το διαμέρισμα, ο οποίος του γνωστοποιείται κατά την εγκατάσταση του.

γ. Την τήρηση με συνέπεια των προγραμματισμένων ατομικών ή ομαδικών συμβουλευτικών και διαχειριστικών συναντήσεων με το επιστημονικό και διοικητικό προσωπικό του Διαχειριστή και του Δικαιούχου.

δ. Την αποδοχή, κατόπιν συνεννόησης, κατ’ οίκον επισκέψεων από το προσωπικό του Διαχειριστή και του Δικαιούχου.

ε. Τη συνεργασία με το προσωπικό του Διαχειριστή και του Δικαιούχου στην τήρηση των όρων του παρόντος και σε κάθε υποχρέωση που απορρέει από τους όρους εφαρμογής του προγράμματος, ιδίως δε για την προσπάθεια επίτευξης του Ατομικού/ Οικογενειακού Σχεδίου Κοινωνικής Επανένταξης, το οποίο υλοποιείται σε συνεργασία με το επιστημονικό προσωπικό του Διαχειριστή ή και του Δικαιούχου και τη συνεργασία για τη διαρκή αξιολόγηση και επικαιροποίησή του.

στ. Την τήρηση των όρων της σύμβασης εργασίας ή του επιχειρηματικού πλάνου ή του προγράμματος κατάρτισης, εφόσον επιχορηγηθεί η ένταξή του στην εργασία ή κατάρτιση αντίστοιχα από το πρόγραμμα.

ζ. Δεν επιτρέπεται:

* Η κατάθεση αίτησης για ένταξη στο επίδομα στέγασης ή το επίδομα στεγαστικής συνδρομής ανασφαλίστων υπερηλίκων ή άλλο πρόγραμμα επιδότησης ενοικίου κατά το διάστημα παραμονής στο πρόγραμμα
* H κατοχή και χρήση ουσιών (ναρκωτικές ή φαρμακευτικές ουσίες και αλκοόλ)
* H άσκηση σωματικής ή λεκτικής βίας, η χρήση ρατσιστικής ή σεξιστικής γλώσσας και κάθε μορφής παρενόχληση (λεκτική, σωματική, ψυχολογική) προς το προσωπικό του Δικαιούχου, του Διαχειριστή και τους άλλους Ωφελούμενους
* Κάθε ενέργεια που μπορεί να προκαλέσει φθορά στον εξοπλισμό και τις εγκαταστάσεις του Δικαιούχου, του Διαχειριστή, στο μισθωμένο ακίνητο και στον τόπο εργασίας ή κατάρτισης.

**Άρθρο 3**

**Υποχρεώσεις Δικαιούχου**

Ο Δικαιούχος, πέραν των επιμέρους υποχρεώσεων που αναλαμβάνει στο πλαίσιο της υλοποίησης του προγράμματος, έχει την ευθύνη της εποπτείας για την τήρηση των όρων του παρόντος συμφωνητικού από τον Διαχειριστή και τον Ωφελούμενο.

**Άρθρο 4**

**Διάρκεια παραμονής στο πρόγραμμα**

Η διάρκεια της παραμονής στο πρόγραμμα ορίζεται έως την ολοκλήρωση των προβλεπόμενων παροχών του.

Ο Δικαιούχος δύναται να διακόψει προσωρινά ή οριστικά μέρος των παροχών σε περίπτωση παραβίασης των όρων του συμφωνητικού με υπαιτιότητα του ωφελούμενου με αιτιολογημένη απόφαση του Επιστημονικού Υπευθύνου του Σχεδίου. Ο Δικαιούχος Φορέας ενημερώνει άμεσα και εγγράφως την Επιτροπή Εποπτείας για την απόφαση.

Σε περίπτωση σοβαρής συνεχόμενης παραβίασης των όρων του συμφωνητικού, ο Δικαιούχος δύναται να απεντάξει τον ωφελούμενο από το Πρόγραμμα με αιτιολογημένη απόφαση του Επιστημονικού Υπευθύνου του Σχεδίου.

Ο Ωφελούμενος δύναται να αποχωρήσει για οποιονδήποτε λόγο από το πρόγραμμα, πριν τη λήξη του συμφωνηθέντος χρόνου, υπογράφοντας σχετική υπεύθυνη δήλωση προς τον Δικαιούχο και το Διαχειριστή Φορέα.

**Άρθρο 5**

**Τήρηση προσωπικών δεδομένων**

O Ωφελούμενος έχει ενημερωθεί και έδωσε τη συγκατάθεσή του ότι μέρος των πληροφοριών που αφορούν τα προσωπικά του δεδομένα και στοιχεία, τα οποία έδωσε ή πρόκειται να δώσει στον Δικαιούχο και στον Διαχειριστή, κατά την διάρκεια της περιόδου που αιτήθηκε για την ένταξη του στο πρόγραμμα και κατά την διάρκεια του προγράμματος, θα καταχωρηθούν στο πληροφοριακό σύστημα και στο τηρούμενο Μητρώο Ωφελούμενων του Διαχειριστή ή και του Δικαιούχου. Σύμφωνα με τις διατάξεις στον Κανονισμό (ΕΕ) 2016/679 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα, ο Ωφελούμενος έχει το δικαίωμα να έχει πρόσβαση στα προσωπικά δεδομένα του ιδίου, καθώς επίσης και της οικογένειάς του, καθώς και το δικαίωμα να ζητά διόρθωση των δεδομένων αυτών, υποβάλλοντας σχετικό αίτημα στον Δικαιούχο και τον Διαχειριστή.

**Άρθρο 6**

**Καταγγελία –Λύση**

Οποιαδήποτε παράβαση των ανωτέρω δεσμεύσεων συνιστά λόγο καταγγελίας του παρόντος συμφωνητικού αζημίως από τον Δικαιούχο και τον Διαχειριστή, χωρίς καμία υποχρέωση να προσφέρει οιαδήποτε περαιτέρω δικαιολόγηση. Επιπλέον, ο Διαχειριστής δεν ευθύνεται έναντι του εκμισθωτή της κατοικίας για καταστροφές και φθορές που ενδεχομένως να προκαλέσει ο Ωφελούμενος στο μίσθιο.

Από την παρούσα συμφωνία δεν προκύπτουν νομικές κυρώσεις, ποινικές ρήτρες ή απαιτήσεις αποζημίωσης οιασδήποτε φύσης ή οιουδήποτε είδους και για τα δύο μέρη, καθώς το έργο αυτής υλοποιείται στο πλαίσιο του προγράμματος «Στέγαση και Εργασία για τους αστέγους» και στοχεύει στην υποστήριξη ανθρώπων που ζουν σε κατάσταση αστεγίας και στην κοινωνική και εργασιακή επανένταξη τους. Η μη τήρηση όλων ή μέρους όσων ανωτέρω έχουν συμφωνηθεί αποτελεί λόγο λήξης της παρούσας συμφωνίας. Κάθε ένα από τα συμβαλλόμενα μέρη έχει την υποχρέωση να ενημερώσει έγκαιρα το έτερο μέρος εγγράφως, τουλάχιστον μια εβδομάδα (7 ημερολογιακές ημέρες) πριν την λήξη της συμφωνίας.

**Άρθρο 7**

**Ημερομηνία έναρξης και λήξης**

Το παρόν ισχύει από την υπογραφή του από όλους τους συμβαλλόμενους και λήγει με την ολοκλήρωση των προβλεπόμενων παροχών του προγράμματος.

Το παρόν αφού διαβάστηκε, έγινε αμοιβαία αποδεκτό και από τα τρία συμβαλλόμενα μέρη και υπεγράφησαν τρία όμοια πρωτότυπα, από ένα για κάθε συμβαλλόμενο μέρος.

Για τον Δικαιούχο Για τον Διαχειριστή

Ο Νόμιμος Εκπρόσωπος Ο Νόμιμος Εκπρόσωπος

(ή άλλος ειδικά εξουσιοδοτημένος εκπρόσωπος του Δικαιούχου ή του Διαχειριστή)

Ο ωφελούμενος

Τα ενήλικα μέλη του νοικοκυριού

**ΣΧΕΔΙΟ ΚΟΙΝΩΝΙΚΗΣ ΕΠΑΝΕΝΤΑΞΗΣ**

**(ΩΣ ΑΝΑΠΟΣΠΑΣΤΟ ΠΑΡΑΡΤΗΜΑ ΤΟΥ ΣΥΜΦΩΝΗΤΙΚΟΥ)**

Το παρόν Σχέδιο στοχεύει στην αποτύπωση των από κοινού συμφωνημένων ενεργειών μεταξύ Δικαιούχου, Διαχειριστή και Ωφελούμενου που στόχο έχουν την κοινωνική επανένταξη του τελευταίου έως την ολοκλήρωση της διάρκειας του προγράμματος.

Οι παρακάτω ενέργειες και το χρονοδιάγραμμα υλοποίησής τους συντάχθηκαν κατόπιν συνεργασίας του Δικαιούχου, Διαχειριστή και του Ωφελούμενου, με βάση τις εξατομικευμένες ανάγκες του τελευταίου.

Ο Ωφελούμενος δεσμεύεται για την προσπάθεια επίτευξης του Ατομικού/ Οικογενειακού Σχεδίου Κοινωνικής Επανένταξης, το οποίο υλοποιείται σε συνεργασία με τον Επιστημονικό Υπεύθυνο, το επιστημονικό προσωπικό του Διαχειριστή ή και του Δικαιούχου και συνεργάζεται για την διαρκή αξιολόγηση και επικαιροποίησή του. Κάθε επικαιροποίηση του παρόντος υπογράφεται εκ νέου από τα συμβαλλόμενα μέρη.

Στο πλαίσιο εφαρμογής του Σχεδίου Κοινωνικής Επανένταξης ο Ωφελούμενος δεσμεύεται για τα ακόλουθα:

*(αναφέρονται και εξειδικεύονται κατά περίπτωση κατά την κρίση του Δικαιούχου και του Διαχειριστή, σε συνεργασία με τον Ωφελούμενο.)*

|  |  |
| --- | --- |
| **ΣΧΕΔΙΟ ΚΟΙΝΩΝΙΚΗΣ ΕΠΑΝΕΝΤΑΞΗΣ ΩΦΕΛΟΥΜΕΝΟΥ** | |
| **Α. Στέγαση** | |
| 1. Χρονικό διάστημα κάλυψης ενοικίου (σε μήνες) |  |
| 1. Κάλυψη δαπανών για οικοσκευή |  |
| 1. Κάλυψη δαπανών για λειτουργικές ανάγκες |  |
| **Β. Παροχή υπηρεσιών και διασύνδεση με Υπηρεσίες** | |
| 1. Εγγραφή στο Μητρώο των Κέντρων Κοινότητας[[1]](#endnote-1) |  |
| 1. Εγγραφή ανηλίκων στην υποχρεωτική εκπαίδευση[[2]](#endnote-2) |  |
| 1. Κατάθεση αίτησης για το ΚΕΑ[[3]](#endnote-3) |  |
| 1. Κατάθεση αίτησης για άλλη κοινωνική παροχή  *(διευκρινίστε)* |  |
| 1. Παραπομπή σε άλλες Υπηρεσίες *(διευκρινίστε)* |  |
| 1. Συμμετοχή σε ατομικές και ομαδικές συνεδρίες [[4]](#endnote-4) |  |
| 1. Συμμετοχή σε ομαδική συνεδρία αγωγής υγείας/διατροφής |  |
| 1. Συμμετοχή σε δράση εκπαιδευτικού/πολιτιστικού χαρακτήρα |  |
| 1. Συμμετοχή σε δράση εθελοντισμού |  |
| 1. Συμβουλευτική σε νομικά θέματα |  |
| 1. Συμβουλευτική σε οικονομικά θέματα |  |
| 1. Παραπομπή για παροχή υπηρεσιών ψυχικής υγείας |  |
| 1. Άλλο (προσδιορίστε) |  |
| **Γ. Εργασιακή Επανένταξη/ Κατάρτιση** | |
| Παρεχόμενες υπηρεσίες από τον ΟΑΕΔ[[5]](#endnote-5) |  |
| 1. Εγγραφή των ικανών προς εργασία ανέργων στο μητρώο ανέργων |  |
| 1. Συμμετοχή σε ομαδική συνεδρία εργασιακής συμβουλευτικής |  |
| 1. Συμπλήρωση ερωτηματολογίου (profiling) και παραπομπή για σύνταξη Ατομικού Σχεδίου Δράσης |  |
| 1. Ένταξη σε διαθέσιμα προγράμματα συμβουλευτικής, κατάρτισης, εκπαίδευσης και απασχόλησης /προώθησης στην εργασία |  |
| Επιδότηση εργασίας |  |
| 1. Επιδότηση εργασίας |  |
| 1. Επιδότηση ασφαλιστικών εισφορών μετά τη λήξη επιδοτούμενης σύμβασης εργασίας |  |
| 1. Επιδότηση ασφαλιστικών εισφορών για νέα θέση εργασίας |  |
| 1. Επιδότηση για απασχόληση με εργόσημο |  |
| 1. Επιδότηση για δημιουργία επιχείρησης |  |
| 1. Επιδότηση για δημιουργία αγροτικής/ κτηνοτροφικής επιχείρησης |  |
| 1. Επιδότηση για δημιουργία ΚοινΣΕΠ |  |
| Κατάρτιση/ εκπαίδευση |  |
| 1. Επιδότηση για απόκτηση επαγγελματικών δεξιοτήτων |  |
| 1. Ένταξη σε σχολείο Δεύτερης Ευκαιρίας |  |
| **Δ. Σύνοψη πλάνου ενεργειών/ Παρατηρήσεις** | |
|  | |

Η επίτευξη των ανωτέρω στόχων, σύμφωνα με τις προβλέψεις του Σχεδίου Κοινωνικής Επανένταξης, συνιστά όρο για τη συνέχιση της παροχής του συνόλου των προβλέψεων του Προγράμματος στον Ωφελούμενο, σύμφωνα με τα οριζόμενα στο άρθρο 4 του Συμφωνητικού.

Ο Ωφελούμενος Για τον Δικαιούχο και τον Διαχειριστή

Τα ενήλικα μέλη Ο Επιστημονικός Υπεύθυνος

1. Το Πεδίο Β.1 συμπληρώνεται υποχρεωτικά και αφορά όλα τα μέλη του νοικοκυριού. [↑](#endnote-ref-1)
2. Το Πεδίο Β.2 συμπληρώνεται υποχρεωτικά για τα ανήλικα μέλη του νοικοκυριού, εφόσον δεν φοιτούν ήδη στην υποχρεωτική εκπαίδευση. [↑](#endnote-ref-2)
3. Τα Πεδία Β.3 και Β.4 συμπληρώνονται για τα ενήλικα μέλη του νοικοκυριού, εφόσον πληρούν τις προϋποθέσεις υπαγωγής στα οικεία προγράμματα. [↑](#endnote-ref-3)
4. Το Πεδίο Β.6 συμπληρώνονται υποχρεωτικά και αφορούν ένα ή περισσότερα ενήλικα μέλη του νοικοκυριού, κατά περίπτωση. [↑](#endnote-ref-4)
5. Τα Πεδία Γ.1, Γ.2 και Γ.3 συμπληρώνονται υποχρεωτικά και αφορούν όλους τους ανέργους ενήλικους ωφελούμενους του νοικοκυριού που είναι ικανοί προς εργασία. [↑](#endnote-ref-5)